Հայաստանում գործող ավելի քան 1300 հանրակրթական ուսումնական հաստատություններից ներառական կրթություն է առաջարկում շուրջ 300-ը: Կրթության եւ գիտության նախարարի փոխանցմամբ, գործընթացը արգելակվել է նաեւ որոշ մարզպետարանների արդեն նախկին կրթության վարչության պետերի ջանքերով, որոնք առաջնորդվել են այն մտայնությամբ, որ ներառական կրթություն իրենց մարզում չպետք է լինի, փչացած խնձորը չի կարող դրվել առողջ խնձորի կողքին եւ այլն: «Վստահեցնում եմ, որ իշխանությունն ունի բավարար կամք՝ բոլոր խնդիրներին լուծում տալու համար»,- հայտարարեց Արայիկ Հարությունյանը: